Tom Simola

Tom Olavi Simola (s. 22. toukokuuta 1968 Kemiö) on suomalainen yritysjohtaja ja toimittaja, koulutukseltaan oikeustieteen kandidaatti. Hän on Åbo Underrättelserin päätoimittaja.

Simola työskenteli vuosina 2001–2008 Kemiön ja 2009–2015 Kemiönsaaren kunnanjohtajana ja 2015–2017 Raaseporin kaupunginjohtajana. Vuodesta 2017 Simola on ollut Åbo Underrättelseriä julkaisevan lehtiyhtiön Förlags Ab Sydvästkustenin toimitusjohtaja ja lehden päätoimittaja.

Joukko Åbo Underrättelserin toimittajia kanteli lokakuussa 2022 päätoimittaja Simolasta Julkisen sanan neuvostolle (JSN), koska tämä oli päättänyt jättää julkaisematta vasemmistoliittolaisen Turun Vasemmiston poliitikkoja koskevan seurantajutun, mutta neuvosto antoi asiassa vapauttavan päätöksen tammikuussa 2023.

Lähteet

Suomalaiset päätoimittajat
Suomalaiset yritysjohtajat
Suomalaiset juristit
Raaseporin kaupunginjohtajat
Vuonna 1968 syntyneet
Elävät henkilöt